শপথ বৃহস্পতিবার: তথ্যমন্ত্রী
একাদশ জাতীয় সংসদে জয়ী জনপ্রতিনিধিরা ৩ ডিসেম্বর (বৃহস্পতিবার) শপথ নেবেন বলে জানিয়েছেন তথ্যমন্ত্রী হাসানুল হক ইনু।







 




মঙ্গলবার সচিবালয়ের গণমাধ্যম কেন্দ্রে বাংলাদেশ সেক্রেটারিয়েট রিপোর্টার্স ফোরামের সংলাপে অংশ নিয়ে তিনি এ তথ্য জানান।
 
মন্ত্রী বলেন, আগামী ৩ জানুয়ারি সংসদ সদস্যরা শপথ নেবেন। তার আগেই নির্বাচন কমিশনের গেজেট হবে বলেও জানান তিনি।
 
শেখ হাসিনার নেতৃত্বে আগামী সরকার হবে জানিয়ে মহাজোটের শরিক জাসদ সভাপতি ইনু এসময় বলেন, একাদশ নির্বাচনে মহাজোট ভূমিধস জয় পেয়েছে।এটি নিশ্চিত যে শেখ হাসিনার নেতৃত্বে আগামী সরকার গঠিত হতে যাচ্ছে।
 
মহাজোট মানুষেরে জোট উল্লেখ করে তিনি বলেন, মহাজোট মানুষের জোট। শয়তান বা ফেরেশতার জোট নয়। তাই চলার পথে যদি কোনো ভুল হয়ে থাকে তবে ক্ষমাসুন্দর দৃষ্টিতে দেখবেন।আমরা আগামী দিনে ভুল ত্রুটি শুধরে সামনে চলব।

একাদশ জাতীয় সংসদে জয়ী জনপ্রতিনিধিরা ৩ ডিসেম্বর (বৃহস্পতিবার) শপথ নেবেন বলে জানিয়েছেন তথ্যমন্ত্রী হাসানুল হক ইনু।